Document ID: 31996R1444

KOMISSION ASETUS (EY) N:o 1444/96,
annettu 24 päivänä heinäkuuta 1996,
GATTiin sidottujen yhteisön tariffikiintiöiden avaamisesta ja hoidosta tiettyjen maatalous-, teollisuus- ja kalataloustuotteiden osalta sekä mainittujen kiintiöiden muuttamista tai mukauttamista koskevista säännöistä annetun neuvoston asetuksen (EY) N:o 1808/95 liitteen I muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon GATTiin ja tiettyihin muihin yhteisön kiintiöihin sidottujen yhteisön tariffikiintiöiden avaamisesta ja hoidosta tiettyjen maatalous-, teollisuus- ja kalataloustuotteiden osalta sekä mainittujen kiintiöiden muuttamista tai mukauttamista koskevista yksityiskohtaisista säännöistä 24 päivänä heinäkuuta 1995 annetun neuvoston asetuksen (EY) N:o 1808/95 (1), sellaisena kuin se on viimeksi muutettuna asetuksella (EY) N:o 764/96 (2), ja erityisesti sen 9 ja 10 artiklan,
sekä katsoo, että
asetuksella (EY) N:o 1808/95 on avattu yhteisön tariffikiintiöitä tietyille maatalous-, teollisuus- ja kalataloustuotteille tullitariffeja ja kauppaa koskevassa yleissopimuksessa,
tietyt valkaisemattomat pellavalangat, joiden osalta GATTiin sidottujen yhteisön tariffikiintiöiden avaamisesta oli säädetty, hyötyivät 30 päivään kesäkuuta 1996 asti tuontitullien suspendoimisesta, eikä kyseisiä suspensioita uusita yhteisön teollisuuteen liittyvistä syistä,
on suotavaa avata yhteisön tariffikiintiöitä tietyille pienlasitavaroille GATTissa tehtyjen kansainvälisten sitoumusten täyttämiseksi,
asetuksen (EY) N:o 1808/95 liite I on siis muutettava lisäämällä siihen tämän asetuksen liitteessä esitetyt tuotteet, ja
tässä asetuksessa säädetyt toimenpiteet ovat tullikoodeksikomitean antaman lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 1808/95 liitteeseen I tämän asetuksen liitteessä esitetyt tariffikiintiöt.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä heinäkuuta 1996.

Labels: 7
3
1